Enara Garmendia

Enara Garmendia Ricón (Olaberria, Gipuzkoa, 1993) idazlea eta irakaslea da.

 Bizitza 
Enara Garmendia Olaberrian jaio zen 1993ko udan, baina azken urteotan (2025) Idizabalen bizi da. Donostiako Euskal Herriko Unibertsitatean Irakaskuntza gradua eskuratu zuen eta ondoren Urrutiko Hezkuntzako Unibertsitate Nazionalean (UNED) Ingeles Filologia ikasketak egin zituen.  

 Lan ibilbidea 

 Irakasle 
Haurrekin irakasle lanetan ibili ostean, Derrigorrezko Bigarren Hezkuntza (DBH) eta Batxilergoko ingeles irakasle hasi zen. 

 Idazle 
Txikitatik irakurle amorratua izan da, eta zortzi urterekin hasi zen ipuintxoak idazten. Umetan marrazki batzuk egiten zituen hasieran eta esaldi motzen bidez kontatzen zituen istoriotxoak. Gero ipuin motzak idazten hasi zen, hazi ahala gaiak eta luzera aldatzen zirelarik, azkenean, nerabezaroan, nobelak idazten hasi zen arte. Batez ere haur eta gazte literatura idaztea gustatzen zaio. Irakurtzeko, ordea, ia denetik irakurtzen du; gehien gustatzen zaizkionak thrillerrak eta nobela historikoak dira. Normalean koadernotxoren bat eramaten du aldean eta inspirazioa etortzen zaionean idatzi egiten du, bestela, ideia nagusia apuntatu eta aukera duenean idazten du.

 Argitalpenak 

 Hiru Gara Baina Niri Bost! (2021). Ilustrazioak: Leire Urbeltz ISBN 978-84-9109-711-2 
 Etxetik Ameriketara (2021). Perzebal bilduma. ISBN 978-84-9109-629-0

 Erreferentziak 

 Kanpo estekak 

Kategoria:Olaberritarrak
Kategoria:Euskal Herriko idazleak
Kategoria:Emakume idazleak
Kategoria:Euskal Herriko irakasleak
Kategoria:Emakume irakasleak